JB+desember+2016

,ADVENT PÅ JUNIBAKKEN 2016

På tur i skogen hvor nissen tydeligvis hadde vært før oss. Rottene hans var der...vi fant grøtsleiva hans og nisselua. Spennende tider med forventninger og magi. Barna på Junibakken er glade i å være i skogen og synes det er ekstra spennende når vi finner ting som vi kan snakke om å undre oss sammen rundt. Eventyret om den lille nissejenta, fjøsnissen og julenissen som skulle til seters for å spise julegrøt falt og i smak hos småfolket. Trollet var litt greiere siden det var jul, og det likte de også veldig godt :)

Vi har bakt pepperkaker og peppernøtter og litt havnet i ovnen.......og en del i små mager. Det som ble igjen koste vi oss med og noe fikk de putte oppi glassene sine som ble med hjem til jul.

På eget initiativ henter de teppet som indikerer brua der bukkene går over og der det store trollet bor under. Vi ser at barna tar med seg elementer fra eventyrprosjektet vi har hatt med inn i frileken. Dette er spennende og moro og barna prøver ut de ulike rollene. Trollet og den store bukken er de gjeveste rollene blant barna.

Mye moro skjer når 3 pappesker flytter inn på avdelingen. Det ble mange turer til nær og fjern. Vi hadde billetter og byttet på å være piloten som kjørte flyet. Spesielt moro blir det når de voksne også er passasjerer. Furo og de andre vennene våre får og være med. .